5 juli 2000 00:00 | Sjaak Smakman | 0
Dit artikel is afkomstig van Computable.nl (https://www.computable.nl/artikel/130228). © Jaarbeurs IT Media. Arende pak Stormers | Oudtshoorn Courant
Arende pak Stormers
SUID-KAAP NUUS - Die SWD Arende maak hul terugkeer na die rugbyveld wanneer hulle die Stormers Saterdagmiddag op Outeniquapark in George in 'n opwarmingswedstryd aandurf.
In sulke voorseisoense oefenwedstryde is daar nie juis veel op die spel nie en wil albei spanne dié geleentheid gebruik om kombinasies op die proef te stel en te sien hoe hul nuwe aanwinste by die span inpas. Albei spanne mag regdeur die wedstryd plaasvervangers opstuur.
Een ding is gewis: albei spanne sal nog verroes wees en sukkel met hul wedstrydfiksheid en skerpheid op die aanval. En die balhantering kan ook lol, maar dis maar wat mens kan verwag van voorseisoense wedstryde. Aanskoulik gaan dit beslis nie wees nie, maar hopelik darem ook nie 'n los getjommel nie.
Dit gaan nogal interessant wees om te sien hoe die SWD met 'n nuwe afrigter en minus vyf topspelers teen sy veelgeroemde teenstander gaan vaar. Leighton Eksteen (losskakel), Luzuko Vulindlu (vleuel) en die breker-slot Schalk Oelofse gaan vir die Southern Kings Super-rugby speel en is dus vir die Arende verlore. Dis nogal 'n groot terugslag om drie spelers van dié kaliber af te staan.
En die blits Alshaun Bock is ook vort Noorde toe. Tot oormaat van ramp het die bestendige Elric van Vuuren (heelagter) ook na Port Elizabeth uitgewyk om 'n ander loopbaan as rugby te volg.
Die spanne is nog nie bekend nie.
Die afskoptyd Saterdagmiddag is om 16:00.
'Ons bring jou die nuutste Klein-Karoo, Tuinroete nuus'
Posted on: 16:24 Wed, 27 January 2016